Rappreżentanti ta’ kważi l-unjins kollha f’Malta laqgħu stedina li saritilhom mill-President Marie Louise Coleiro Preca biex jitwaqqaf forum nazzjonali tat-trejdunjins. Din tħabbar waqt il-programm Dissett illejla li ddiskuta l-moviment trejdunjonistiku. Matul il-programm sar magħruf li r-rappreżentanti ta’ kważi l-unjins kollha f’Malta llum ddiskutew it-twaqqif ta’ dan il-forum mal-President ta’ Malta. Fil-fatt huma laqgħu l-istedina tal-President Coleiro Preca biex jattendu flimkien din l-laqgha li għaliha kien preżenti wkoll il-Professur Godfrey Baldacchino, espert fil-qasam trejdunjonistiku. Il-laqgħa, li saret fl-okkażjoni ta’ Jum il-Ħaddiem u li ma kinitx miftuħa għall-midja, rat lill-unjins kollha jaqblu fuq il-pass li jmiss biex ikomplu l-laqgħat ħalli jitwaqqaf il-forum nazzjonali tat-trejdunjins.